แรงขายหุ้นใหญ่ฉุด SET ภาคบ่ายไหลต่อ 8 จุด นลท.จับตาบทสรุปเจรจาการค้าสหรัฐ-จีน
แรงขายหุ้นใหญ่ฉุด SET ภาคบ่ายไหลต่อ 8 จุด นลท.จับตาบทสรุปเจรจาการค้าสหรัฐ-จีน โดย ณ เวลา 14.38 น. อยู่ที่ระดับ 1,607.76 จุด ลบ 8.42 จุด หรือ 0.52% ด้วยมูลค่าการซื้อขาย 2.94 หมื่นล้านบาท
แรงขายหุ้นใหญ่ฉุด SET ภาคบ่ายไหลต่อ 8 จุด นลท.จับตาบทสรุปเจรจาการค้าสหรัฐ-จีน โดยเวลา 14.38 น.อยู่ที่ระดับ 1,607.76 จุด ลบ 8.42 จุด ด้วยมูลค่าซื้อขาย 2.94 หมื่นล้านบาท
10 ต.ค. 2562

ผู้สื่อข่าวรายงานว่า ดัชนีตลาดหุ้นไทยภาคบ่าย ณ เวลา 14.38 น. อยู่ที่ระดับ 1,607.76 จุด ลบ 8.42 จุด หรือ 0.52% ด้วยมูลค่าการซื้อขาย 2.94 หมื่นล้านบาท
โดยนักวิเคราะห์ บล.ฟิลลิป ระบุว่า ดัชนีหุ้นไทยผันผวนในแดนลบตลอดการซื้อขายภาคเช้า ก่อนปิดลบไปเกือบ 5 จุด แม้หุ้นที่เข้าซื้อขายอย่าง AWC จะปิดที่ราคาสูงกว่าราคาจองเล็กน้อย แต่ดูเหมือนแรงกดดันจะมาจากภายนอกมากกว่า อาทิ ประเด็นความไม่สงบในซีเรีย ภายหลังตุรกีส่งกำลังทหารเข้าโจมตีเพิ่มเติม และเมินคำขู่ของสหรัฐที่จะโจมตีเศรษฐกิจตุรกี ส่งผลให้เกิดความกังวลในเรื่องของวิกฤตเศรษฐกิจในตลาดหุ้นเกิดใหม่ตามมา
รวมถึงพัฒนาการของการเจรจาการค้าสหรัฐ-จีน ที่ยังมีภาพความไม่แน่นอนสูง บ่ายนี้คาด SET จะผันผวนในแดนลบในกรอบซื้อขายเดิมต่อจากภาคเช้าระหว่าง 1,605 -1,620 จุด
สำหรับพอร์ตระยะสั้น แนะนำถือ AOT, CPALL, BCH และ COM7
อนึ่งดาวโจนส์ฟิวเจอรส์  ณ เวลา 14.52 น. ปรับตัวลดลง 110 จุด หรือ 0.42% ด้วยมูลค่าการซื้อขาย 2.62 หมื่นล้านบาท